SENSEX
రిజర్వుబ్యాంకు మినిట్స్‌పైనే ఇన్వెస్టర్ల ఆసక్తి
ముంబయి,జూన్‌ 22: :ఇన్వెస్టర్లు రిజర్వు బ్యాంకు జారీచేసే జూన్‌పాలసీ సమీక్ష మినిట్స్‌పై ఎక్కువ దృష్టిసారించడం తో మార్కెట్లలో ఇన్వెస్టర్లు అప్రమ త్తంగా వ్యవహరించారు. చమురుధరలు తగ్గడం, ఆసియా మార్కెట్లధోరణులు స్టాక్‌ మార్కెట్లపై ఒత్తిడి పెంచాయి. వడ్డీరేట్ల నిర్ణయాలపై కీలక సమాచారం మినిట్స్‌తోనే తెలుస్తుందన్న అంచనా లున్నాయి. ద్రవ్యోల్బణం తగ్గుతుండటంతో ఇన్వెస్ట ర్లు ఈసారి సమావేశంలో వడ్డీరేట్లు తగ్గిస్తుందన్న అంచనాలతో ఉన్నారు. 30షేర్‌ బిఎస్‌ ఇసెన్సెక్స్‌ 13.89పాయింట్ల దిగువన31,283.64 పాయింట్ల వద్ద ముగిస్తే 50షేర్‌ ఎన్‌ఎస్‌ఇ సూచి 19.9 పాయింట్ల దిగువన 9633.60 పాయింట్లవద్ద ముగిసింది.
బిఎస్‌ఇ వివిధ సూచీలపరంగాచూస్తే ఎఫ్‌ఎంసిజి సూచి 0.73శాతం పెరిగింది. తదనంతరం రియాల్టీ 0.51శాతం, విద్యుత్‌ 0.19శాతం, కేపిటల్‌గూడ్స్‌ 0.06శాతంగా ఉన్నా యి. ఇతరత్రా చూస్తే మెటల్‌ సూచి 1.2శాతం దిగజారింది. ఆయిల్‌ అండ్‌గ్యాస్‌ 0.86శాతం, ప్రభ్తువరంగ సంస్థల సూచి 0.68శాతం, ఆటో 0.66శాతం చొప్పున దిగజారాయి. సెన్సెక్స్‌లో టాప్‌ ఐదు లాభాలు పొందిన సంస్థల్లో కోటక్‌ బ్యాంకు 0.85శాతం, సన్‌ఫార్మా 0.8శాతం, విప్రో 0.73శాతం, మారుతిసుజుకి ఇండియా 0.71శాతం హెచ్‌డిఎఫ్‌సి బ్యాంకు 0.7శాతం పెరి గాయి. ఇక నష్టాలపరంగాచూస్తే టాటామోటార్స్‌ 2.11శాతం, ఒఎన్‌జిసి 2.1శాతం, లూపిన్‌ 1.63 శాతం, అదానిపోర్టులు1.58శాతం, టిసిఎస్‌ 1.45 శాతం చొప్పున దిగజారాయి. చమురు అన్వేష ణ సంస్థలు అంతర్జాతీయంగా ముడిచమురు ధరలు ఏడునెలల కనిష్టానికి చేరడంతో ఒఎన్‌ జిసి 2.54శాతం దిగజారితే ఆయిల్‌ ఇండియా 1.91శాతం క్షీణించింది. ఎయిర్‌లైన్స్‌ స్టాక్స్‌ ఇంధన ధరలు తగ్గుతాయన్న అంచనాలతో షేర్లు పెరిగాయి. స్పైస్‌జెట్‌, జెట్‌ఎయిర్‌వేస్‌ 2.5శాతం పెరిగితే ఇంటర్‌గ్లోబ్‌ ఏవియేషన్‌ ఇండిగో ఎయిర్‌, 1.6శాతం పెరిగింది.
విమాన ఇంధనంధరలే తక్కు వ ధరల విమానాలకు కీలకంగా పనిచేస్తాయి. ఆర్థిక రంగ స్టాక్స్‌ కూడా ఎన్‌ఎస్‌ఇ సూచీని దిగువ స్థాయి కి నెట్టేసాయి. నిఫ్టీ ఆర్థికసేవలసూచి 0.5శాతం దిగజారింది. ఎల్‌అండ్‌టి 1.8శాతంపెరిగి ప్రభుత్వా నికి ఉన్నసూటీ వాటాను విరకయించడం తో లాభా లు పెరిగాయి. ఆసియా మార్కెట్లపరంగా ముడి చమురుధరలు ప్రభావితంచేసాయి. అమెరికా సూచి కల్పనసంస్థఎంఎస్‌సిఐ మెయిన్‌ల్యాండ్‌ చైనా స్టాక్స్‌ తన ప్రముఖ బెంచ్‌మార్క్స్‌లో జోడిం చేందుకు సుముఖత వ్యక్తంచేసింది. ఒపెక్‌, నాన్‌ ఒపెక్‌దేశాల ముడిచమురు ఉత్పత్తిసంస్థలు అంతర్జాతీయంగా ఉత్పత్తిని తగ్గించేందుకు ముందుకు వచ్చినా ధరలు భారీఎత్తున మందగించాయి. బ్రెంట్‌ ముడిచమురు 11సెంట్లు తగ్గిబ్యారెల్‌కు 45.91డాలర్లుగా నడిచింది.